ऐसा लग रहा था जैसे अल्बर्टो ने दरवाजे को धड़ाक से बंद कर दिया था। वह कुछ परेशान हुई। ऐसा क्रोध क्यों? उसने इससे पहले कभी ऐसा व्यवहार नहीं किया था। अचानक उसे ऐसा क्या हुआ ? उसने अपने काम के बारे में भी नहीं बताया। वह हर्षा से क्यों बच रहा था? कल वह उसे पागल की तरह क्यों खोज रहा था ? हर्ष को बहुत बुरा लगा। वह अब अपनी कक्षा में पढ़ाई नहीं करके बस से अपने कमरे में सीधे वापस आ गई। उसने पहले से ही सोच लिया कि वह उसे समझा-बुझाकर मना लेगी, वह अपनी पूरी कोशिश करेगी उसका गुस्सा मिटाने का। लेकिन अल्बर्टो ने उसे मौका नहीं दिया।